cyanic-selkie/wikianc huggingface dataset:
Canthocamptus staphylinoides
Canthocamptus staphylinoides er en art av leddete hoppekreps innen slekten Acartia (som holder til i Arktis, Barentshavet og nordlige Atlanterhavet), og som Westwood beskrev i 1836. Den er et dyreplankton som utgjør føde for blant annet fiskeyngel. Arten lever av alger og plankton.
Liuba
Liuba (kinesisk: 留坝县; pinyin:  Liúbà Xiàn) er et fylke i provinsen Shaanxi i Folkerepublikken Kina. Det ligger i byprefekturet Hanzhong.
Folkemengden var på 44,699 innbyggere i 1999.
Kulturminner
Zhang Liang-tempelet (Zhang Liang miao, 张良庙) ble i 2006 tilføyd på listen over kulturminner i Folkerepublikken Kina.
Samferdsel
Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.
Geitskarbergtunnelen
Geitskarbergtunnelen er en veitunnel i Bygland kommune i Agder. Tunnelen er en del av fylkesvei 304, på vestsiden av Byglandsfjorden. Den er 215 meter lang. Tunnelen er uten lys.
Allergen
Allergener er antigener som forårsaker allergi. De fleste allergener som reagerer med IgE- og IgG-antistoffer er proteiner, ofte med karbohydratholdige sidekjeder. Det er imidlertid påstått at rene karbohydrater under visse omstendigheter kan fungere som allergener. I sjeldne tilfeller kan småmolekylære kjemikalier, som isocyanater og anhydrider i form av haptener, fungere som allergener i forhold til IgE. Ved allergisk kontakteksem er småmolekylære substanser som krom, nikkel og formaldehyd eksempler på klassiske allergener som kan reagere med T-lymfocytter.
Blant allergener kan nevnes noen tungmetaller, hvor især nikkel og krom er sterkt allergifremkallende. Likeledes kan proteiner i fødevarer og pollen fremkalle allergi, på samme måte som dyrehår og husstøvmidder kan det.
En flyktning krysser sitt spor
En flyktning krysser sitt spor er en roman fra 1933 av Aksel Sandemose. Boken er kjent som verket der forfatteren først presenterte Janteloven.
Handling
Romanen handler om Espen Arnakke, som har drept en mann ved navn John Wakefield. Ettersom Espen er oppdratt til å fortrenge seksualitet og følelser takler han ikke forhold med kvinner. Han blir uansett håpløst forelsket tre ganger, men tåler det ikke. John Wakefield kaprer en av forelskelsene hans, Eva. En beruset og sint Espen dreper sin gode venn som følge av dette. Han bruker resten av livet på å finne ut hvorfor. Han ble oppdratt til angst for seksualitet og følelser, og han fortrengte disse følelsene. Her formulerer Sandemose Janteloven, de uformelle, men allikevel svært gjeldende lovene i samfunnet og da særlig i småbyene. Mordet det snakkes om, ble begått av Espen Arnakke i den tidligere utgitte romanen En sjømann går i land (1931). En flyktning krysser sitt spor er et ruvende verk i norsk litteraturhistorie, og et dybdepsykologisk innblikk i samfunnets undertrykkelse og underkuelse av individet, noe som var typisk for nyrealismen.
Bel
Bel (symbol: B) er en måleenhet for logaritmen til forholdet mellom to effekter. Den brukes mest som desibel. Enheten er oppkalt etter Alexander Graham Bell.
Psykoanalyse
Psykoanalyse kan sikte til både en form for psykoterapi og en form for psykologiske teorier. Psykoanalyse som metode for behandling av psykiske lidelser, med særlig fokus på hysteri, ble utviklet av Sigmund Freud og hans elever rundt 1900. Psykoanalyse som personlighetsteori vokste ut fra erfaringene med psykoanalyse som behandlingsform. Disse personlighetsteoriene vektlegger i stor grad rollen ubevisste prosesser spiller for motivasjon og utvikling av personlighet. «Karakter er skjebne», sa Freud.
Freudiansk personlighetsteori, en topografisk modell, deler personligheten inn i Id (det'et- driftene), Ego (jeg'et), og Superego (samvittigheten).Herfra kommer begrepet det underbevisste i motsetning til det Ubevisste. Konflikter mellom disse dynamiske kreftene i personligheten vil påvirke personlighetsutvikling og utvikling av psykiske lidelser. Freud mente at psykiske lidelser oppstår på grunn av traumer og ubevisste og uløste konflikter i personligheten. Disse uløste konfliktene antas ofte å stamme fra tidlig barndom.
Psykoanalytikere som var samtidige og som etterfulgte Freud grunnla psykoanalytiske teorier som var inspirert av Freuds psykoanalyse. Særlig kjent på dette området er Carl Gustav Jung og Alfred Adler, Anna Freud, Melanie Klein.
Som terapi er psykoanalyse en behandlingsmetode hvor terapeuten gjennom samtale, empati, lytting, klargjøring og tolkninger får fram lag for lag av ubevisste tidligere hendelser og konflikter hos pasienten. Sentrale teknikker og begreper i psykoanalytisk behandling er fri assosiasjon og drømmeanalyse (som Freud kalte kongeveien til det underbevisste) for å få innsikt i ubevisste. I mange moderne psykoanalytiske retninger er også terapeutens motoverføringer gjenstand for stor interesse.
I en «ekte» psykoanalyse skal behandlingen være minimum fire ganger ukentlig og pasienten skal ligge strak ut. Analytikeren sitter bak, slik at pasienten (analysanden) ikke ser ham eller henne.
Historie
Metoden og teorien ble utviklet av Freud og har senere blitt videreutviklet av mange. Psykoanalysen har tatt form av kulturen den har utviklet seg i. I USA utviklet blant annet ego-psykologien seg; grunnleggende er Heinz Hartmann (1894–1970), Otto Kernberg, Gertrude og Rubin Blanck, Steven Mitchell og Jay. R Greenberg. Også i USA utviklet også selvpsykologien seg, representert ved blant annet Heinz Kohut. Også interpersonlig psykoanalyse i Chicago, representert ved Harry Stack Sullivan (1892–1949) og Erich Fromm. I England ble den britiske objektrelasjonsskolen utviklet; representert blant annet ved Ronald Fairbairn, Donald Winnicott, Michael Balint (1898–1970) og Harry Guntrip. Også den kleinianske tradisjonen står meget sterkt i England. I Frankrike kan nevnes Jacques Lacan (1901–1981). En av Sigmund Freuds tilhengere, legen Wilhelm Reich, kom til Norge i 1934 og underviste på Blindern Universitet fram til 1939.
Jung og Spielrein
Carl Gustav Jung begynte som ung assistentlege under Eugen Bleulers ledelse ved klinikken Burghölzli ved Zürich. Sigmund Freuds psykoanalytiske behandlingsmetode var ny på det tidspunktet, og Jung hadde siden 1901 satt seg godt inn i Freuds publikasjoner. Jung ble Freuds arvtaker i det nye fagfeltet psykoanalyse. Sabina Spielrein (da 18 år gammel) var den første pasienten Jung behandlet med psykoanalyse. Spielerein ble utskrevet og studerte selv medisin og ble psykiater og psykoanalytiker. Hun var den første som gikk fra å være innlagt pasient til å være praktiserende psykoanalytiker. Jung og Spielrein innledet et forhold mens hun var pasient, og Jung begynte å korrespondere med Freud i Wien om det kompliserte forholdet. Etterhvert begynte også Spielrein å brevveksle med Freud og ba om hans bistand. I 1911 ble Spielrein tatt opp i det psykoanalytiske selskapet i Wien, som den andre kvinnen. Spielrein medvirket trolig til konflikten mellom Jung og Freud og splittelsen i fagmiljøet.
I 1920 flyttet Spielrein til Geneve og arbeidet der sammen med Jean Piaget ved Rousseau-instituttet. Piaget gikk i psykoanalyse hos Spielrein «hver morgen» i åtte måneder. Etter tiden i Sveits flyttet Spielrein til Sovjetunionen og var en pioner i bruk av psykoanalyse der inntil psykoanalyse ble forbudt under Stalin i 1936. Flere av Spielreins ideer ble senere tilskrevet andre, inkludert Melanie Klein, Anna Freud, Jean Piaget, Lev Vygotskij og Alexander Luria.
Utøvelse
Psykoanalytiker viser til en person som er utdannet til å utføre psykoterapeutisk behandling av pasienter med psykiske lidelser basert på psykoanalytiske prinsipper. Behandlingsmetoden ble utviklet av den østerrikske nevrologen Sigmund Freud i Wien omkring år 1900. Opprinnelig var opplæringen et tilbud utelukkende til leger. I dag opererer psykoanalytiske foreninger i forskjellige land med delvis ulike krav. I Norge gis utdanningen av Norsk Psykoanalytisk Institutt, og utdanningen er forbeholdt leger og psykologer. Flere av Freuds elever som brøt med hans teorier, utviklet egne psykoterapeutiske metoder. Terapeuter som baserer seg på disse, refereres gjerne til med andre termer enn psykoanalytiker, (for eksempel jungiansk terapeut og adleriansk terapeut).
Daud Mirza
Mirza ga ut dikt og noveller i ulike tidsskrifter og antologier. Han var representert i antologiene Ung 87 og Roser i Snø (1988).
Women’s United Soccer Association
Women's United Soccer Association var en amerikansk profesjonell fotballiga for kvinner, og dermed den første kvinnelige profesjonelle ligaen. WUSA ble startet i 2001, og varte til 15. september 2003, da ligaen ble nedlagt på grunn av store økonomiske tap. Den nye profesjonelle serien, WPS, anses som en fortsettelse av WUSA.
Bakgrunnen for dannelsen av denne ligaen var at VM i USA i 1999 hadde vært en eventyrlig publikumssuksess, og interessen for både sporten og spillerne hadde eksplodert. Ligaen ble dannet i februar 2000, men kom først igang året etter. Følgende åtte lag var med i serien:
Serien tiltrakk seg mange stjerner fra over hele verden, og var i sin levetid den overlegent mest stjernespekkede, og sannsynligvis beste, fotballigaen for kvinner.
Serien ble spilt slik at man først spilte en vanlig serie, og så møttes de fire beste i et sluttspill med standard semifinaler og finale.
Nordmenn i WUSA
Følgende norske spillere har spilt i WUSA:
Pepperkake
Pepperkake (gingerbread, ginger snap) er en type kjeks som oftest blir laget i forbindelse med juletider. Vanlige ingredienser er hvetemel, sukker, margarin (eller smør), sirup (eller honning), natron (eller hjortetakksalt), og krydderne kanel, nellik, ingefær og kardemomme. Det er ikke noe fast krav at deigen skal inneholde pepper selv om det er dette krydderet som har gitt kjeksen navn. Pepperkakene deles gjerne inn i i jernstekte, smultkokte og ovnsbakte kaker.
Særlig i Nord-Europa er det vanlig å kjevle deigen i tynne leiver og trykke ut pepperkakene i ulike former. Pepperkakene blir for eksempel trykt ut med menneskeformer, dyreformer og hjerter. Denne type pepperkake blir omtalt som figurformede pepperkaker. Det er vanlig å skille mellom hjemmebakte kaker og kjøpekaker. Pepperkaker som ikke trykkes ut som figurer, blir i Norge ofte omtalt som peppernøtter, selv om disse to ikke nødvendigvis bakes etter lik oppskrift.
Pepperkakekrydder er et krydder satt sammen av krydder som vanligvis brukes i pepperkaker, som kanel, ingefær og nellik. Krydderet kan anvendes i kaker, frokostblandinger, desserter, pannekaker og drikker, for å få en smak som gir assosiasjoner til jul.
Pepperkaker i Norge
Ved juletider har det lenge vært tradisjon å bake minst syv sorter julekaker før julaften. Pepperkake regnes som en av de syv vanlige sortene.
Deigen, som oftest får en mørk kulør (spesielt ved bruk av mørk sirup), kjevles i tynne leiver som ikke bør ha en utkjevlet tykkelse på mer enn et par millimeter. Deigen deles så opp ved å presse små figurformer inn i den. Klassiske «norske» pepperkaker er formet som hjerter, griser, stjerner, juletrær eller mann og kvinne. Kjeksen stekes så på smurt plate i stekeovn til den er blitt sprø og en tanke brunere i fremtoningen. Pepperkakene dekoreres gjerne med glasur eller perlesukker. Kjeksen nytes for seg selv, eller som tilbehør til gløgg eller annen drikke. Småkakene passer også som tilbehør til desserter.
Pepperkaker blir ofte bakt eller kjøpt i forbindelse med juletider. Kjeksen nytes for seg selv, eller som tilbehør til gløgg, kaffe, brus eller melk. Småkakene passer også som tilbehør til desserter, for eksempel mousse eller iskrem. De kan også nytes som kanapeer, for eksempel med blåmuggost.
Ulike typer
Prjannik er en russisk gjæret pepperkake, gjerne med honning, nøtter, sukat eller rosin. Den spises vanligvis ved nyttår og andre høytider.
Peppernøtter (dansk: pebernødder) er en type pepperkake som er populær i Danmark. Peppernøtter antas å stamme fra 1500-tallet. Kakene har en lys brunfarge og er ofte krydret med kardemomme, kanel, muskat, ingefær, nellik og hvit pepper. Peppernøttene har lang tradisjon i Norge, og man finner dem for eksempel oppført i gamle tolltabeller over innførte varer til Bergen på midten av 1700-tallet.
Brunkaker (dansk: brunkager) er pepperkaker med julekrydder, pistasj, mandler / nøtter og syltet appelsinskall. Brunkaker stammer tidligst fra midten av 1800-tallet – i takt med utbredelsen av jernovnen, som gjorde det lettere å regulere varmen og dermed sørge for at kaker ikke ble for mørke og harde.
Sirupssnipper ligner pepperkaker, men kjevles tynnere. Kakene består av en deig av sirup, smør, egg, sukker, melk, mel, og bakepulver eller hornsalt med diverse krydder. Hver kake pyntes med en halv mandel.
Næringsinnhold
Ferdigbakte pepperkaker som kjøpes i dagligvarebutikker omtales ofte som mindre sunne enn de man baker selv, på grunn av mange kalorier, fett og sukker. Pepperkaker inneholder lite fiber og protein, og metter derfor lite, samtidig som lite pepperkaker gir mange kalorier.
Før inneholdt mange av de ferdigbakte pepperkakene palmeolje. Palmeolje er rik på en mettet fettsyre som heter palmitinsyre, som er svært kolesteroløkende. I 2012 var det i Norge kun én produsent av pepperkaker som ikke benyttet palmeolje i produksjonen. Flere forbrukere reagerte på bruken av palmeolje, og valgte heller å bake pepperkakene fra bunnen av. I 2013 begynte flere produsenter å kutte bruken av palmeolje. I følge Regnskogfondet, førte kuttet i bruken av palmeolje i pepperkaker, i tillegg til ulike taco-ingredienser og kjeks, en reduksjon på to tredjedeler av forbruket i matvarer i norske dagligvareforretninger i løpet av 2013.
Historie
Pepperkaken stammer fra mellom 1300- og 1400-tallet, og figural kjekslaging ble praktisert på 1500-tallet. Boken Småkaker fra mormors kjøkken oppgir at pepperkaker ble servert i et konge-bryllup allerede i 1335.
I et brev fra biskop Håkon i Bergen, datert 1338, sier bispen at han sender med en gave som heter gingibràd. Henry Notaker uttalte i 1997 at forskere mente dette måtte handle om det som på engelsk heter gingerbread – pepperkake, men det har i senere tid også blitt antatt at det handler om selve krydderet, som på gammelengelsk het «gyngebrede».
Den første dokumenterte forekomsten av figurformede pepperkakekjeks var ved hoffet til Elizabeth I av England. Hun hadde pepperkakefigurene laget og presentert i likhet med noen av hennes viktige gjester som brakte den menneskelige formen til pepperkakene. På 1600-tallet ble det importert mengder med pepperkaker til norske byer, særlig Bergen, sammen med både peppernøtter og rent pepper. Mellom 1650 og 1654 ble det importert 200 tønner pepperkaker til Bergen. I 1668 importerte blant annet Christiania (nå: Oslo) «korn, erter, brød og kaker, især pepperkaker». I varefortegnelser fra 1755 til 1757 ble pepperkaker oppført som både «Peber-Kager» og «Peber-Nødder». Mellom 400 og 500 kg pepperkaker, peppernøtter og pepper ble importert til Bergen fra 1755 til 1757.
Da støpejernkomfyren ble vanligere på slutten av 1800-tallet ble pepperkaker mer utbredt i Norge.
Den svenske astronauten Christer Fuglesang tok pepperkaker med til den internasjonale romstasjonen i 2006. Pepperkakene smuldret stort sett opp under rakettoppskytningen av «Discovery 7».
Pepperkakehus
En måte å bruke pepperkaker på er å bygge modellhus av pepperkakebiter som er spesielt tilpasset dette. Deigen må kjevles litt tykkere enn til tynne pepperkaker, gjerne 4-8 mm før steking. Med pynt og bindemiddel av andre spiselige søtsaker kan slike pepperkakehus være til pynt helt til de eventuelt blir knust og spist.
I Bergen bygges verdens største «pepperkakeby» hvert år i desember. Byen har rundt 100 000 årlig besøkende. Den er laget av familier, skoler og bedrifter som leverer miniatyrer av pepperkakehus og bygninger til «byen». Pepperkakebyen har hatt lokale på forskjellige steder i Bergen, tidligere midt på Torgallmenningen og i femte etasje på Galleriet. I 2021 hadde pepperkakebyen 30-årsjubileum, og stod på Xhibition.
Verdens største pepperkakehus ble laget i Minnesota, USA, og kunne måle 3,9 meter langt, 10,8 meter bredt og 18,3 meter høyt. Rekorden ble satt 22. november 2006, og over 1700 personer hjalp til på prosjektet. Den 16. desember 2016 kunne Holmestrand fremvise verdens lengste pepperkaketog i forbindelse med den offisielle åpningen av den nye togstasjonen inne i fjellet, pepperkaketoget var 370,75 meter, med 1,283 vogner.
Keats (album)
Keats er debutalbumet til bandet Keats, utgitt i 1984. Utgivelsen ble spilt inn ved Abbey Road Studios i perioden fra desember 1983 til mars 1984 og hadde Alan Parsons som produsent og lydteniker. Albumet inneholdt ti låter som alle kan sies å være en lyrisk popblanding av både Alan Parsons Project og Camel på grunn av bandsammensetningen. Denne bestod av Colin Blunstone, Ian Bairnson, David Paton, Stuart Elliott og keyboardist Peter Bardens. Richard Cottle er for øvrig kreditert som gjestemusiker og bidrar med saksofon og synthesizer.
Sebaga
Utseende
Små, gulbrune biller, bakkroppen er mye bredere enn forkroppen. Hodet er omtrent så langt som bredt. Fasettøynene er små og litt utstående. Antennene er ganske lange og kraftige, lett kølleformede. Palpene (munnfølerne) har et mer eller mindre økseformet ytterste ledd. Brystskjoldet (pronotum) er rundet, noe bredere enn langt. Dekkvingene er mer eller mindre runde i omriss, mye bredere enn brystskjoldet. De to eller tre bakerste bakkroppsleddene stikker ut bak dekkvingene.
Keats (album)
Utgivelsens fikk ikke noen listeplassering eller noen nevneverdig spilletid på radio og fikk generelt sett negative kritikker av musikkmagasinene. Keats markante spor er «Heaven Knows», «Fight to Win» og «Walking on Ice». «Turn Your Head Around» ble for øvrig lansert som egen singel, men denne kom ikke på noen singlelister.
Sebaga
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.
Utbredelse
Slekten er utbredt i Mellom- og Sør-Amerika.
Louis Bouyer
Han er særig kjent for sine bøker om kristen spiritualitet og dens historie. Han var også en av grunnleggerne av det internasjonale tidsskrift Communio. Han ble valgt av pave Paul VI som del av den gruppe som skulle få i gang Den internasjonale teologiske kommisjon i 1969.
He Yingqin
He Yingqin hjalp nasjonalistene i kampen mot de lokale krigsherrene i 1920-årene. Han ble øverstkommanderende for den kinesiske hær i 1944 og aksepterte som det den betingelsesløse kapitulasjon av en million japanske soldater i Nanjing ved avslutningen av den annen sino-japanske krig i 1945. I 1949 var han en kort stund statsminister for i Republikken Kina før han måtte flykte til Taiwan da kommunistene tok makten. Han var senere forsvarsminister i Taiwan mellom 1949 og 1958.
Spellemannprisen 2003
Spellemannprisen 2003 var den trettiandre utgaven av Spellemannprisen og ble delt ut i Chateau Neuf lørdag 28. februar 2004. Silje Nergaard ble kåret til Årets spellemann mens Wenche Myhre ble tildelt hedersprisen for sin innsats gjennom 50 år i underholdningsbransjen i Norge og utlandet.
Foran utdelingen var klassen popsolist delt i to: kvinnelig og mannlig popsolist, mens blues-klassen endret navn til blues/country. Det ble dermed delt ut pris innen country for første gang siden 1993-utdelingen. Det ble delt ut totalt 21 priser, det høyeste antallet fram til da. 519 bidrag var påmeldte til utdelingen.
For første gang ledet Harald Rønneberg og Thomas Numme utdelingen. De ledet ledet de seks neste utdelingene, og er sammen med Knut Borge de som har ledet utdelingen flest ganger. TV-sendingen ble produsert av Dinamo og direkteoverført på TV 2.
Øvrige nominerte
Kvinnelig popsolist:
Mannlig popsolist:
Popgruppe:
Elektronika:
Metal:
Hip-hop: Folkemusikk/gammaldans:
Danseorkester:
Jazz:
Samtidsmusikk:
Åpen klasse:
Barneplate:
Ghilzai
De er den andre pashtunske stammekonføderasjonen etter durrani. Ifølge tall fra Ethnologue utgjør ghilzaiene om lag 24 % av den afghanske befolkningen.
Spellemannprisen 2003
Øvrige nominerte
Årets musikkvideo: Årets nykommer:
Ghilzai
Etymologi
En teori går ut på at navnet ghilzai kommer fra gharzai (غرزی), som betyr «fjellets sønn» eller «fekter».
Spellemannprisen 2003
Øvrige nominerte
Årets låt:
Ghilzai
Historie og opphav
Ghilzaiene er en konføderasjon av pashto-stammene hvis opprinnelse er ukjent. De blir av noen kjent for å være etterkommere, i alle fall fall til en viss grad, av ghuridene.
I løpet av det 14. og 15. århundre tok forskjellige ghilzai-afghanske (pasthunske) dynastier kontroll over store deler av India. Lodi-dynastiet hersket over sultanatet Delhi i dets siste fase. Dynastiet, grunnlagt av Bahlul Khan Lodi, hersket fra 1451 til 1526 da den siste herskeren Lodi Ibrahim døde. Andre ghilzai-dynastier omfattet Suri-dynastiet, som ble grunnlagt av den mektige middelalderske erobreren Sher Shah Suri (Shere Khan), som kraftig beseiret mogul-keiseren Humayun i Chaunsa i juni 1539 og senere igjen i Bilgram i mai 1540.
Da Hotak-stammen, under ledelse av Mir Wais Hotak gjorde opprør mot safavide-dynastiet i 1709, kom ghilzaiene i tottene på deres vestlige naboer. Mir Wais Hotak, en innflytelsesrik afghansk stammeleder og grunnleggeren av Hotaki-dynastiet, hadde besøkt det persiske hoffet og studert deres militære svakheter. De afghanske stammene (pashto-stammene) led under de herskende sjia-safavidene på grunn av deres gjentatte forsøk på å konvertere pashtunerne fra sunnimuslimer til sjiamuslimer. Etter å ha fått afghansk nasjonalisme til å blomstre opp lyktes Mir Wais å fordrive den georgiske safavid-guvernøren i Kandahar, Gurgin Khan, og overtok stillingen selv. Hans eldste sønn, Mahmud, som led av bipolar lidelse, gjennomførte en vellykket invasjon av Persia (nå Iran) som kulminerte i erobringen av Isfahan og avsettelsen av safavide-herskeren sjah Sultan Husain. Mahmud ble deretter kronet til sjah og styrte i en kort periode før han ble avsatt av sine egne klansmedlemmer. Hans fetter og etterfølger (Ashraf Khan) regjerte i nesten fem år før han ble drept av balutsj-stammer mens han flyktet mot Kandahar. Safavide-dynastiet i Iran ble deretter gjenopprettet i person av Sultan Husains eneste overlevende sønn, Tahmasp II.
I nyere tid tilhørte tre av de pro-kommunistiske presidentene ghilzai-stammen; Noor Mohammed Taraki (fra Taraki-stammen), Hafizullah Amin (fra Kharoti-stammen) og Mohammed Najibullah (fra Ahmadzai-stammen). Selv om Khalq i stor grad ble dominert av ghilzaier, var mange mujahediner også ghilzaier under den sovjetiske krigen i Afghanistan, inkludert Gulbuddin Hekmatyar og Abdul Rasul Sayyaf.
På 1990-tallet bestod Taliban-ledelsen for det meste av ghilzaier sammen med wazirer, noe som gjorde at de kom i tottene på Durrani-stammen, som i dag representeres av administrasjonen til president Hamid Karzai. Ghilzaiene er fortsatt en av de største og mest fremtredende etniske gruppene i Afghanistan og Pakistan, og nyter fortsatt av betydelig selvstyre.
Levemåte og økonomi
Ghilzaiene er konsentrert i et område som strekker seg fra Ghazni og Kalat-i-Ghilzai og østover inn i det vestlige Pakistan, men er i hovedsak en nomadisk gruppe i motsetning til durranier som finnes i permanente bosetninger. De krysser regelmessig grensen mellom de to landene og fritas ofte for toll siden deres nomadiske tradisjoner aksepteres av myndigheter i begge land. Befolkningsanslag varierer, men de utgjør mest sannsynlig rundt 20-25 % av Afghanistans befolkning, og trolig over 9 millioner bare i Afghanistan med 4 millioner eller mer i nabolandet Pakistan. De fleste ghilzaier er sunnimuslimer tilhørende Hanafi-skolen og ofte hengivne overfor sin tro, og følger også den pashutnske æreskoden kjent som pashtunwali. De fleste ghilzaier lever som gjetere, bygningsarbeidere og i andre jobber som tillater dem å reise. Til tross for at ghilzaiene ofte innehar gode evner for mekanisk arbeid, har de likevel et ekstremt lavt lesekyndighetsnivå på under 10 % i Afghanistan. Lesekyndigheten forbedres, særlig i Pakistan, der lesekyndigheten snart nærmer seg det nasjonale gjennomsnittet på 56 %.
Yanchuan
Yanchuan (kinesisk: 延川县; pinyin:  Yánchuān Xiàn) er et fylke i provinsen Shaanxi i Folkerepublikken Kina. Det ligger i byprefekturet Yan'an.
Folkemengden var på 170,930 innbyggere i 1999.
Drain (transistor)
Navnet er litt tilfeldig da de fysiske egenskapene til source og drain ofte er identiske, de er begge dopet med atomer som har tilsvarende egenskaper, selv om de ikke trenger være det. Det er også vanlig med en fjerde terminal som gjerne omtales som body, base, bulk, eller substrate. Denne er nødvendig for å etablere en referansespenning for transistoren.
Transistorer med source, gate, og drain er som oftest felteffekttransistorer (FET, JFET, MOSFET). Dette er imidlertid ikke entydig, og benevnelsene brukes også ofte om terminaler på integrerte kretser. Tilsvarende terminaler på bipolare transistorer (bipolar junction transistors, BJT) blir omtalt som emitter, base, og collector hvor collector tilsvarer drain. Tilsvarende for radiorør er katode, gitter, og anode, hvor anoden tilsvarer drain.
I en ideell FET-transistor skal strømmen i drain være uavhengig av spenningen selv når transistoren er i metning. Dette skjer ikke, strømmen er en endelig funksjon gitt av I_d vs V_d som omtales som Early effekten. Denne effekten oppstår som følge av avstanden mellom utarmingsområdene mellom source og drain, hvor utarmingsområdene er gitt av spenningen mellom de respektive terminaler og substratet. Bredden av utarmingsområdet rundt drain øker med spenningen på drain, og reduserer dermed kanallengden. Denne reduksjonen i kanallengde gir økt stigning i tettheten til ladningsbærerne, og igjen økt kanalstrøm mellom sourse og drain.
Dette kan uttrykkes som
Kingstown
Kingstown er hovedstaden på Saint Vincent og Grenadinene, den har 12 909 innbyggere (2012) og er både største by og hovedhavn for Saint Vincent og Grenadinene. Kingstown ligger i distriktet (parish) Saint George.
Suide
Suide (kinesisk: 绥德县; pinyin:  Suídé Xiàn) er et fylke i provinsen Shaanxi i Folkerepublikken Kina. Det ligger i byprefekturet Yulin.
Folkemengden var på 337,372 innbyggere i 1999.
Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.
Yichuan (Yan’an)
Yichuan (kinesisk: 宜川县; pinyin:  Yíchuān Xiàn) er et fylke i provinsen Shaanxi i Folkerepublikken Kina. Det ligger i byprefekturet Yan'an.
Folkemengden var på 114,796 innbyggere i 1999.
Narratologi
Narratologi er læren om hvordan fortellinger er bygget opp. Således kan man si at dette er en gren av litteraturvitenskapen. Moderne narratologi tar utgangspunkt i Vladimir Propps og Gérard Genettes teoretiske arbeid. Viktige begreper innenfor narratologien er for eksempel diegesis, tid (iterativitet, durasjon) og karakter.
I den vestlige kulturkrets regnes Aristoteles' Poetikken som første systematiske fremstilling av fortellerteori, og som innførte sentrale begrep som mimesis.
Canthocamptus staphylinus
Canthocamptus staphylinus er en art av leddete hoppekreps innen slekten Acartia (som holder til i Arktis, Barentshavet og nordlige Atlanterhavet), og som Westwood beskrev i 1836. Den er et dyreplankton som utgjør føde for blant annet fiskeyngel. Arten lever av alger og plankton.
Arten ble første gang beskrevet av Jurine i 1820.
Popo
Popo er et jazzalbum og samarbeid mellom trompetisten Shorty Rogers og altsaksofonisten Art Pepper, innspilt i 1951.
Barrometopia
Barrometopia er en slekt av små, rødlige eller brunlige køllebiller.
Utseende
Små, avlange, maurlignende, gulbrunlige køllebiller. Hodet er lengre enn bredt, med uttrukket "snute" og ganske små fasettøyne, antennene er omtrent så lange som kroppen, særlig det innerste leddet er sterkt forlenget, dette leddet alene er lengre enn hode + pronotum. Pronotum er rundet. Dekkvingene er nokså korte, nærmest trekantede. Beina er lange med tydelig klubbeformede lår.
Utbredelse
Arten er kjent fra Panama.
Samfunnsøkonomenes forening
Samfunnsøkonomenes forening har som formål å «være et samlende forum for medlemmene og andre med tilknytning til  samfunnsøkonomi som fag/arbeidsfelt, samt å bidra til medlemmenes kompetanseutvikling innenfor faget og virke for fagets og utøvernes anseelse og innflytelse i samfunnet.»
Kandidater med mastergrad eller høyere eksamen fra Norge eller utlandet kan opptas som medlemmer. Graden bør inneholde et rimelig antall emner i samfunnsøkonomi eller samfunnsøkonomisk relaterte områder.
Alle medlemmer i Samfunnsøkonomenes forening er i utgangspunktet tilknyttet Samfunnsøkonomenes fagforening, men har mulighet til å reservere seg mot dette.
Samfunnsøkonomenes forening utgir tidsskriftene Samfunnsøkonomen og Norsk Økonomisk Tidsskrift.
Unionisme (Irland)
Unionisme betegner på Irland den holdning at det beste for øya ville vært å beholde det konstitusjonelle og institusjonelle båndet, unionen, Irland hadde med Storbritannia fra innlemmelsen i Det forente kongerike Storbritannia og Irland i 1801. I nyere tid brukes det spesielt om ønsket om at Nord-Irland fortsatt skal være i union med Storbritannia. Langt de fleste unionister er protestanter.
I staten Irland finnes det fremdeles noen unionister, men ettersom de fleste protestanter som ble igjen der etter delingen av øya etterhvert ble assimilert inn i den nye staten dreier dette seg først og fremst om solidaritet med unionistene i Nord-Irland.
Militante unionister kalles gjerne lojalister.
Unionistiske partier
De unionistiske partiene i Nord-Irland er pr. 2006:
I tillegg kommer det lojalistiske partiet Progressive Unionist Party.
Saṃdhinirmocanasūtraen
Saṃdhinirmocanasūtraen (sanskrit; kinesisk: 解深密經; pinyin: Jiě Shēnmì Jīng; tibetansk: དགོངས་པ་ངེས་འགྲེལ༏, Wylie: dgongs pa nges 'grel Gongpa Ngédrel) eller sūtraen om forklaringen av dypsindige hemmeligheter er en mahayana-buddhistisk tekst som tilhører Yogācāra-skolen. Sūtraen ble oversatt fra sanskrit til kinesisk fire ganger, den mest komplette og troverdige oversettelsen ble gjort av Xuánzàng. Teksten ble også oversatt til tibetansk.
Adhemarius
Adhemarius er en slekt av sommerfugler som tilhører familien svermere (Sphingidae). Disse store, slanke svermerne lever fra Texas i nord til Argentina i sør.
Joseph Franklin Rutherford
Joseph Franklin Rutherford (født 8. november 1869, død 8. januar 1942) var Selskapet Vakttårnets andre president, selskapet som Jehovas vitner bruker som lovformelig religiøst selskap. Charles Taze Russell tjente som president før ham, og han ble etterfulgt av Nathan Homer Knorr.
Rutherford kom fra Morgan County i Missouri. Familien var baptister og eide en stor gård. Rutherford fikk liten støtte fra familien til sin juridiske utdannelse. Men med tiden ble han advokat, og fortsatte siden utdannelsen. Han fikk stillingen fredsdommer. Rutherford arbeidet på et tidspunkt som dommer i Fourteenth Judicial District of Missouri. På grunn av hans bakgrunn innen lov og rett ble han ofte omtalt som «Dommer Rutherford».
Han ble interessert i de internasjonale bibelstudenters lære i 1894, etter at han og hans kone hadde lest tre av bøkene til Russell. Han ble døpt som en bibelstudent i 1906, og i 1907 ble hans deres juridiske rådgiver. Han ble valgt som president for Vakttårnets Bibel- og Traktatselskap i 1916, etter Russells død. Rutherford tjente som selskapets president inntil han døde i 1942.
Det syvende bindet av Studier i Skriften (som hadde tittelen The Finished Mystery) inneholdt sterk kritikk av presteskapet. Dette førte til en bølge av forfølgelse av bibelstudentene og gjorde at mange prester ønsket sanksjoner mot deres arbeid. I 1918 ble Rutherford og syv andre i Vakttårnselskapets styre idømt en fengselsstraff for angivelig å ha brutt Selective Service Act og Espionage Act of 1917. De ble satt i fengsel i Atlanta i Georgia. Den 14. mai 1919 ble imidlertid dommen omstøtt av apellretten i New York. Rutherford og de andre ble derfor fullstendig frikjent. Et tegn på dette var at han fikk fortsette å ha sin stilling som jurist til sin død. Fra 1939 til 1942 var han med på fjorten rettssaker, deriblant Schneider v. State of New Jersey 1939 og Minersville School District v. Gobitis i 1940.
Mens han var i fengselet pådrog han seg en lungesykdom dels på grunn av den dårlige luftsirkulasjonen. Dette ble han aldri helt frisk av. Derfor oppholdt han seg mye i San Diego i California, spesielt på den kalde tiden av året.
I San Diego ble det oppført en bygning til bruk for Rutherford i 1929. Et bidrag var gitt spesielt til dette formål. Bygningen ble kjent som Beth-Sarim («Fyrstenes hus»). Rutherford hadde en forståelse at flere av fortidens trofaste skulle få en oppstandelse før enden. Det ble sagt at noe av formålet med huset var at det skulle være et synlig bevis på at det levde noen mennesker som trodde at disse skulle komme tilbake til Jorden og overta ledelsen av Guds arbeid og være «fyrster».
Det ble holdt en rekke stevner hvor forskjellige temaer ble tatt opp og ny forståelse av bibelske spørsmål ble kunngjort. Rutherford gjorde seg bemerket som en kraftfull taler. En rekke taler ble tatt opp på grammofon og spilt for personer som bibelstudentene oppsøkte i evangeliseringsarbeidet. Rutherford kom med kraftig kritikk av kirkene i sine taler og skrifter. Kritikken var ofte spesielt rettet mot den katolske kirke.
Det at Rutherford hadde utdannelse i lov og rett kom godt med i forbindelse med de mange rettssaker som ble ført på den tiden. Mange steder ble bibelstudenter arrestert og forsøkt stoppet i sitt evangeliseringsarbeid. De forsvarte seg effektivt ved domstolene både i og utenfor USA og vant frem sin rett til å drive sitt forkynnelsesarbeid.
Rutherford gjennomgikk behandling for kreft i begynnelsen av 1940-tallet og ble etterhvert sykere. Han oppholdt seg i Beth-Sarim i San Diego den siste tiden, der han døde i 1942.
Beth-Sarim ble senere solgt, og forståelsen om at noen skulle få en oppstandelse før enden, ble endret i 1950.
I løpet av den tiden Rutherford var president fant det sted en omfattende utvikling. Man antok en 'teokratisk' organisasjon med personer som var utnevnt istedenfor å være organisert under forstandere valgt ved avstemning. Læren gjennomgikk også en rekke endringer. Hans tid som president gjør seg bemerket for forsterkelsen av oppfordringen om å «forkynne om Kongen og hans Rike». I 1931 antok bibelstudentene navnet Jehovas vitner i forbindelse med et stevne som ble holdt i Columbus i Ohio. I hans tid ble det også i en uttalelse kunngjort at Jehovas vitner så hen til Jesus som sin leder, og ikke et menneske, slik det ble påstått noen hadde gjort i forbindelse med Russell.
Rutherford skrev selv mange av de bøkene som samfunnet brukte på den tiden, deriblant The Harp Of God (1921), Deliverance! (1926), Creation (1927) og Government (1928). I hans tid begynte man også å utgi bladet The Golden Age, som siden utviklet seg til det nåværende Våkn opp!
Hansa Borg Bryggerier
Hansa Borg Bryggerier er Norges nest største bryggeri, som ble til etter en sammenslåing av Hansa bryggeri og Borg bryggeri i 1997. Hansa Borg eies 100% av danske Royal Unibrew.
Hansa Borg bestod 🇵🇪 av Hansa bryggeri i Bergen, Borg bryggeri i Sarpsborg, Christianssands Bryggeri (CB) i Kristiansand, samt et produksjons- og tappeanlegg for Olden i Oldedalen, Nordfjord. I Bergen eide Hansa Borg også Waldemars Mikrobryggeri. Hansa Borg eier 100 % av Nøgne Ø i Grimstad, og eide tidligere 50 % av Austmann Bryggeri i Trondheim før de solgte seg ut i 2020.
Den 7. januar 2022 ble det kjent at de aksjene i Hansa Borg Bryggerier som var på norske hender, var blitt solgt til danske Royal Unibrew som fra før eide 25 % av aksjene. Royal Unibrew ble dermed eneeier av Hansa Borg.
Ida Andrea Breigan
Ida Andrea Breigan (født 2004) er en norsk friidrettsutøver som representerer Fredrikstad IF.
Hun vant NM-gull i lengde både innendørs og utendørs i 2023.
Idrettskarriere
Hun vant 100 meter, 200 meter og lengde under UM innendørs 2019. Under NM i stafetter 2019 deltok hun på Fredrikstad IFs stafettlag på 4x100 meter, som vant NM-gull.
Hun vant 200 meter og lengde under UM innendørs 2020. Under NM i friidrett innendørs 2020 var hun med på Fredrikstad IFs stafettlag som vant sølv på 4x200 meter stafett. Hun deltok i J16-klasseen i Ungdomsmesterskapet i friidrett 2020, der hun vant gull på 100 meter, 200 meter og lengde. Hun vant også bronse på 1000 meter stafett. Under NM i friidrett 2020 deltok hun på 200 meter, der hun ble slått ut i semifinalen med ett hundredels margin. Hun var også med på å vinne bronse på 1000 meter stafett.
Under NM i friidrett innendørs 2022 fikk hun et nytt stafettsølv med Fredrikstad IFs stafettlag på 4x200 meter stafett. Hun deltok i Nordisk juniormesterskap i friidrett 2022 der hun kom på 5.-plass på 200 meter. Hun var også med på Norges lag som vant 4x400 meter stafett.
Hun deltok i NM i friidrett innendørs 2023, hvor hun vant gull i lengde. Hun vant et nytt stafettsølv med Fredrikstad IFs stafettlag på 4x200 meter stafett.
Søvde
Søvde AS var en norsk importør av hageredskaper og parkmaskiner som ble registrert 5. mai 2004 som familieeid aksjeselskap. Selskapet var en videreføring av Helge Søvde A/S som i over 40 år var leverandør av hage-/parkmaskiner og snøfresere i Norge. Kjente merkevarer som ble distribuert av Søvde AS var Ariens, Wolf Garten, Yanmar, Castel Garden og Garden Fox. I 2011 ble Søvde A/S overtatt av Ariens Scandinavia AS.
Virksomhet
Selskapet var en av Norges større aktører innen hageutstyr, både for sommer- og vintersesong. Selskapet omsatte i 2008 for rundt 55 millioner NOK og hadde et driftsresultat på 1 352 NOK. Selskapet var i 2008 heleid av familien Søvde og de største aksjonærene var Torleif Søvde AS og Harald Søvde AS.
Bedriften hadde da 15 ansatte, med hovedkontor i Rygge i Østfold. Søvde AS importerte produkter fra flere land, i hovedsak fra USA, Italia, Tyskland og Japan. Selskapet hadde et nett med rundt 250 forhandlere over hele Norge. Søvde AS opererte innenfor faghandelen.
Aksjeselskapet spesialiserte seg innenfor service, fagkunnskap og erfaring.
Historie
Selskapet startet som Helge Søvdes enkeltmannsforetak 19. desember 1966 på bakgrunn av at selskapet fikk et agentur fra Danmark på gressklippere og hageredskaper fra Ginge Fabrikker i København. Helge Søvde (gründeren) fikk med seg to av sine sønner, Olav Søvde i februar 1967 og sønnen Torleif Søvde fra juli 1967 i virksomheten. Helge Søvde reiste rundt som selger og startet samtidig et hagesenter for hagemaskiner og hageutstyr lokalt i Moss. I bedriftens første år omsatte den kun sommervarer i agenturvirksomheten.
Etterhvert som driftsomsetningen økte, ble det behov for større lagerplass og tilleggsbygg ble satt opp i 1975. I 1976 ble Harald Søvde (sønn av gründer Helge Søvde) også ansatt i bedriften som sjef for markedsavdelingen. Dermed var alle sønnene samlet i selskapet. Selskapet hadde en sunn utvikling og økte markedsandeler i denne perioden.
Gründer Helge Søvde var leder for selskapet fram til 1986 da han gikk av med pensjon og sønnen Harald Søvde overtok lederansvaret. Selskapet fikk stadig nye agenturer og utviklet sitt eget varemerke, Garden Fox, i 1993. I 1993 fikk selskapet også ny hovedleverandør av gressklippere da Ginge Fabrikker brøt samarbeidet og Castel Garden fra Italia ble ny leverandør.
I 2004 fisjonerte selskapet i et eiendomsselskap (Søvde Eiendom AS) og et driftsselskap (Søvde AS). Samtidig ble det hentet inn ekstern ledelse utenfor familien til driftsselskapet. Harald Søvde gikk nå over i rollen som daglig leder for Søvde Eiendom AS.
Daglig leder per november 2009 for Søvde AS var Lasse Jonassen.
I 2011 ble selskapet Søvde AS overtatt av selskapet Ariens Scandinavia AS.
Agenturportefølje
Hovedleverandør per november 2009 er:
Glitter / fated
glitter / fated er den 41. singelen av den japanske popmusikeren Ayumi Hamasaki, og ble lansert under Avex Trax i Japan 18. juli 2007. Dette er Hamasakis første singel siden sommerlåten Blue Bird ble utgitt i juni 2006.
Historie
De første tegnene på at en ny singel var underveis kom da Hamasaki skrev i en blogg på sin nettside 26. april 2007. Hun kunne fortelle at en ny sang var skrevet og komponert, og at kun studioinnspilling gjensto. 17. mai 2007 ble tittelen røpet på Tower Records' nettsider i Japan, samtidig med at det ble skrevet på hennes offisielle nettside at singelen ville «starte hennes tredje kapittel». Da singelen ble lagt ut for forhåndsbestilling 19. mai lå glitter / fated på førsteplass på salgslistene i den japanske musikkjeden Neowing og dens engelske motpart, CDJapan.
22. mai kunne flere nyhetssider rapportere at Fated skulle være tema sang for grøsseren Kaidan. Sangen skal ikke bare representere lanseringen av filmen i Japan, men bli brukt i en internasjonal lansering i over 50 land. Den 30. mai fortalte Ayumi i en blogg på sin nettside, at hun ville fly til Hongkong rett etter den siste Asia Tour fremføringen i Osaka for å filme en kortfilm, på omtrent 20 minutter med den kinesiske skuespilleren Shawn Yue. Den 12. juni lakk både Glitter og Fated ut på nett, hele en måned før lanseringsdato. Begge sangene mottok god kritikk fra forskjellige fan-forum i flere land, spesielt med hensyn til den instrumentale pausen halvveis i Glitter.
Kortfilm
Begge sangene er representert i en kortfilm, der Ayumi Hamasaki spiller seg selv, sammen med den kinesiske skuespilleren Shawn Yue fra Hongkong. Hamasaki reiste til Hongkong allerede 1. juni, 2007 for å klare å fullføre filmen på kun åtte dager. Dette er første gang Hamasaki har arbeidet med en skuespiller fra Kina Hun hadde hele tiden med seg tre personlige oversettere, mens Shawn Yue hadde to.
Hovedsakelig forteller filmen om Ayumi Hamasaki, hun spiller seg selv som en superstjerne i en tragisk kjærlighetshistorie. Hun forelsker seg i en av sine livakter under et besøk i Hongkong (Shawn Yue), og de bestemmer seg for å gifte seg i skjul. De planlegger å møtes nede ved havnen, for å flykte fra presse og media. Hun gir opp sin personlige karriere for ham, i håp om å leve et normalt liv utenfor Asia. Når hun ankommer havnen og møtestedet finner hun Shawn Yue døende, offer for en alvorlig trafikkulykke
Låtliste
CD Maxi Singel DVD
Fjellfører
En fjellfører eller tindevegleder er en person som driver med føring i alpint terreng. Det vil si i skredterreng på lagdelt vintersnø, og alpine klatreturer som inkluderer grenene bre, fjellklatring og tidvis isklatring.
I motsetning til for eksempel i alpelandene finnes det ingen beskyttelse av yrkestittelen fjellfører i Norge. Det vil si at hvem som helst kan kalle seg fjellfører og ta betalt for å ta med mindre erfarne personer på tur.
I Norge er det organisasjonen Nortind som står for denne utdanningen. Norsk Fjellsportforum har også utarbeidet en nasjonal standard for instruktører, og kursarrangører i fjellsport. Både Tindevegledere og instruktører gjennom Norsk fjellsportforum er kvalifisert til å holde kurs innen bre, klatring og snøskred. Fjellføring er derimot en Tindevegleders ekspertise, og skiller seg vesentlig fra Norsk Fjellsportforums instruktørutdanning som kun varer i 10 dager.
Canthocamptus tentaculatus
Arten ble første gang beskrevet av Daday i 1879.
Veslemøy Solberg
Veslemøy Solberg (født 27. juli 1964 i Bø i Telemark) er en norsk vokalist, tekstforfatter, revyskuespiller og komponist.
Sammen med Sven Ohrvik var Solberg i perioden 1997–2003 redaksjonelt og musikalsk ansvarlig for TV-serien Antikviteter & Snurrepiperier på NRK1. Programmet hadde på det meste over én million seere. I tillegg har Veslemøy Solberg deltatt i en lang rekke andre radio- og TV-programmer.
I 2006 ble hun sammen med Felix Johansen nominert til Spellemannprisen for albumet Eventyret om Hanna.
I årene 2007–2009 produserte og skrev Veslemøy Solberg flere store sceneforestillinger, blant annet forestillingen «Aass for oss!» til Aass Bryggeris 175-årsjubileum og bestillingsverket «Kanskje kommer kongen» til Drammens Teaters nye kabaretscene «Fjerde Losjerad». Med forestillingen «Skål for livet!» har Veslemøy turnert over hele Norge.
På CD- og revyprosjektene sine har hun blant annet samarbeidet med Ole Paus, Jonas Fjeld, Jon Solberg, Dollie de Luxe, Gustav Lorentzen, Rune Larsen, Kaia Huuse, Anne-Marie Giørtz, Morten Grøtnes, Ove Borøchstein og Felix Johansen.
Veslemøy Solberg har høstet stor anerkjennelse for tekstene sine, og regnes blant Norges fremste visesangere. Hun ble utnevnt til Årets fylkeskunstner i Buskerud for 2011.
Compagnie Française des Mines de Bamble
Compagnie Française des Mines de Bamble var et fransk gruveselskap som i en periode var Norges største industriforetak. Det hadde skaffet seg retten til sølv- og kobberutvinning i Kviteseid og drev apatittutvinning i Bamble, lenger sør i Telemark.
På 1800-tallet skjedde det en «industriell revolusjon» i Bamble. Det var bl.a apatittforekomstene ved Feset som ga grunnlaget for virksomheten til gruveselskapet. Virksomheten gikk lokalt under navnet Ødegården Verk. Dette var også navnet på poststedet helt fram til det ble nedlagt midt på 1990-tallet.
På det mest intense hadde de 350 mann (1880) i arbeid som produderte 10 000 tonn årlig. Fire innslag i fire nivåer – til sammen 900 meter.
I 1897 oppførte de driftsbygninger, og smelteovn var på plass året etter. Men gruven hadde ikke stor nok avkastning til at franskmennene kunne fortsette. Etter noen år solgte de den til norske kreditorer.
Høykom
Høykom var et statlig program for bredbåndsbaserte tjenester. Høykom ga støtte til innovative bredbåndsprosjekter i offentlig sektor. Høykom-prosjekter skal gi kommunale og statlige virksomheter mulighet til å prøve ut og ta i bruk ny teknologi, og etablere nye arbeids- og samarbeidsmåter. Høykom la vekt på at gode bredbåndstjenester skal formidle innhold av høy kvalitet. Prosjekter finansiert av Høykom skulle derfor legge vekt på å utvikle innholdssiden av bredbåndstjenester.
Siden programmet ble opprettet i 1999 og fram til nedleggelsen i 2008 støttet Høykom over 400 prosjekter med nærmere 400 millioner kroner. Totalt utløste dette et samlet prosjektomfang på over 1,2 milliarder kroner.